EELNÕU 2018/77

								KOMISJONID:

eelarve- ja arengu-	X	
haridus-	X	
kultuuri- 	X	
majandus-	X	
revisjoni-	JK	
sotsiaal- 	X	
noortevolikogu	X	
Seeniorite Nõukoda	X	

VILJANDI LINNAVOLIKOGU

OTSUS

31. mai 2018   nr

Viljandi linna 2017. aasta konsolideerimisgrupi
majandusaasta aruande kinnitamine

Võttes aluseks kohaliku omavalitsuse korralduse seaduse § 22 lg 1 p 1, kohaliku omavalitsuse üksuse finantsjuhtimise seaduse § 29 lg 11, Viljandi Linnavolikogu 31.03.2016 määruse nr 83 Viljandi linna finantsjuhtimise kord § 18 ning arvestades Audest Audiitorteenuste OÜ sõltumatu vandeaudiitori aruannet ja linnavolikogu revisjonikomisjoni ettepanekut, Viljandi Linnavolikogu

o t s u s t a b:

1. Kinnitada Viljandi linna 2017. a majandusaasta aruanne vastavalt lisale.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostajad: Anneli Rähn, Marika Aaso
Esitatud: 07.05.2018
Esitaja: Viljandi Linnavalitsus			Ettekandja: Madis Timpson
Lk arv: 3
Hääletamine: poolthäälteenamus

Seletuskiri
Viljandi linna 2017. aasta konsolideerimisgrupi
majandusaasta aruande kinnitamine

Majandusaasta aruande koostamisel lähtutakse raamatupidamise seaduses sätestatud põhimõtetest, arvestades kohaliku omavalitsuse üksuse finantsjuhtimise seaduses (KOFS) sätestatud erisusi.

Majandusaasta aruande koostab ja kiidab heaks linnavalitsus. Majandusaasta aruande kinnitamine on KOFS § 29 lõike 11 alusel volikogu pädevuses. Nimetatud sätte kohaselt esitab linnavalitsus heakskiidetud ja allkirjastatud majandusaasta aruande volikogule kinnitamiseks hiljemalt 31. maiks. Majandusaasta aruandele lisatakse vandeaudiitori aruanne ja linnavalitsuse protokolliline otsus aruande heakskiitmise kohta. Volikogu kinnitab majandusaasta aruande hiljemalt 30. juuniks otsusega.

Kohaliku omavalitsuse üksuse raamatupidamise aastaaruande audiitorkontroll toimub vastavalt audiitortegevuse seadusele. Riigihanke tulemusena on linna ja Viljandi Veevärk AS 2016-2018 aastate majandusaasta aruannete audiitoriks Audest Audiitorteenuste OÜ.

Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ja koostab selle kohta kirjaliku aruande, mis esitatakse volikogule. Aruandes avaldab revisjonikomisjon, kas ta toetab valla- või linnavalitsuse koostatud majandusaasta aruande kinnitamist. Lisaks annab revisjonikomisjon aruandes ülevaate oma tegevuse kohta (KOFS § 29 lg 10).

Viljandi linna 2017. aasta konsolideeritud majandusaasta aruanne sisaldab andmeid linna ametiasutuste ja nende hallatavate asutuste ning linna ainsa tütarettevõtte – Viljandi Veevärk AS majandustegevuse tulemuste kohta.

Eelmise aasta lõpu seisuga oli linna konsolideerimisgrupi bilansimaht 47 miljonit eurot, põhivara maht sealhulgas 42 miljonit eurot. Aruandeaasta tegevustulud olid 23 miljonit eurot ja tegevuskulud 24 miljonit eurot. Tegevustulem vähenes võrreldes eelmise aastaga ja suurimaks mõjutajaks oli tööjõukulude kasv. Tulem koos finantseerimistegevuse osaga moodustas -844 tuhat eurot. Võrreldes 2016. aastaga olid tööjõukulud 2017. aastal 851 tuhat eurot suuremad, sellest moodustasid:
•	üldhariduskoolide õpetajate palgatõus 309 tuhat eurot, 
•	muude töötajate brutotasude kasv 178 tuhat eurot, 
•	ajutiste lepingutega töötajate tasude kasv 61 tuhat eurot,
•	linnavalitsuse teenistujate kulude kasv 82 tuhat eurot,
o	(sh struktuursed muudatused ja linnavalitsuse liikme lahkumishüvitis),
•	ülaltoodud tasudega seotud maksukulude suurenemine 212 tuhat eurot.

Viljandi linna aruandeaasta konsolideerimata tegevustulud olid 21,7 miljonit eurot ning tegevuskulud 22,2 miljonit eurot. Tegevustulem vähenes võrreldes eelmise aastaga (2016. aastal tegevustulem oli +441 tuhat eurot ja 2017. aastal -559 tuhat eurot). Põhilised kasvud olid tööjõu- ja majandamiskuludes, kokku 1,4 miljonit eurot. 2017. aasta tulem koos finantstulude ja -kuludega oli -649 tuhat eurot.

Konsolideerimata aruande kohaselt oli Viljandi linna bilansimaht seisuga 31.12.2017. a 37,9 miljonit eurot (31.12.2016. aastal 37,1 miljonit eurot). Materiaalne põhivara moodustas bilansimahust olulise osa ehk 81 % (30,7 miljonit eurot). Raha oli bilansipäeval pangakontodel 2 miljonit eurot ning osalus tütarettevõttes Viljandi Veevärk AS 3 miljonit eurot. Lühiajalisi kohustusi oli linnal bilansipäeva seisuga 3,7 miljonit eurot ja pikaajalisi kohustusi 9,3 miljonit eurot.

Viljandi linna 2017. aasta lõpliku eelarve maht oli 26,7 miljonit eurot. Linna põhitegevuse tulude eelarve täideti 100,1% ehk 21,4 miljonit eurot. 2017. aastal laekus üksikisiku tulumaksu 11,5 miljonit eurot, mis oli 2016. a laekumisest 6% võrra rohkem. 

Linna põhitegevuse kulude eelarve täitmine oli kokku 19,9 miljonit eurot, sellest 1,1 miljonit eurot kulus toetustele ja 18,8 miljonit eurot majandamiskuludele. Tööjõukulud moodustasid 57% linna põhitegevuse kulude eelarve täitmise summast ja olid 11,4 miljonit eurot. Viljandi linna ametiasutuses ning 20 hallatavas asutuses oli 2017. aastal keskmine töötajate arv 717  (täistööajale taandatud arvestuses). 

Olulisemad investeeringud kulutatud summade alusel olid Muusikakooli hoone rekonstrueerimise lõpuleviimine, Vaksali-Riia-Kalevi ringristmiku rajamine ja Leola 12a sotsiaalmaja renoveerimine. Investeeringute kogunimekiri on kajastatud majandusaasta aruande leheküljel 30.

2017. aastal soetas linn AS Viljandi Veekeskus aktsiaid 175 000 euro väärtuses (2016. aastal 150 tuhande euro eest).

Linna laenukohustuste maht oli 2017. aasta lõpu seisuga 10,8 miljonit eurot ning linna netovõlakoormus 44,9% linna põhitegevuse tuludest (2016. aastal 44,8%).

(allkirjastatud digitaalselt)
Anneli Rähn
pearaamatupidaja

(allkirjastatud digitaalselt)
Marika Aaso
rahandusameti juhataja